Euroopan parlamentin päätöslauselma Galileo-ohjelman tilannekatsauksesta



Virallinen lehti nro 306 E , 15/12/2006 s. 0393 - 0394



P6_TA(2006)0385 Galileo-ohjelma Euroopan parlamentin päätöslauselma Galileo-ohjelman tilannekatsauksesta Euroopan parlamentti, joka - ottaa huomioon komission tiedonannon Euroopan parlamentille ja neuvostolle: "Galileo-ohjelman tilannekatsaus" (KOM(2006)0272), - ottaa huomioon komission ehdotuksen Euroopan parlamentin ja neuvoston asetukseksi eurooppalaisen satelliittinavigointijärjestelmän rakennus- ja käyttöönottovaiheen sekä käyttövaiheen toteuttamisesta (KOM(2004)0477) ja siitä 6. syyskuuta 2005 ensimmäisessä käsittelyssä esittämänsä kannan [1], - ottaa huomioon 21. toukokuuta 2002 annetun neuvoston asetuksen (EY) N:o 876/2002 [2] Galileoyhteisyrityksen perustamisesta, - ottaa huomioon komission ehdotuksen neuvoston asetukseksi asetuksen (EY) N:o 876/2002 liitteenä olleen Galileo-yhteisyrityksen yhtiöjärjestyksen muuttamiseksi (KOM(2006)0351), - ottaa huomioon 12. heinäkuuta 2004 annetun neuvoston asetuksen (EY) N:o 1321/2004 [3] eurooppalaisten satelliittinavigointiohjelmien hallintorakenteista ja komission ehdotuksen sen muuttamisesta (KOM(2005)0190), - ottaa huomioon työjärjestyksen 108 artiklan 5 kohdan ja 103 artiklan 2 kohdan, A. ottaa huomioon, että Galileo on ensimmäinen yhteisön hallinnoima eurooppalainen infrastruktuuri ja että siksi siihen liittyy uusia haasteita sekä sääntelyn että rahoituksen suhteen; ottaa huomioon, että Galileon oikeudellinen tausta ja sen perustamismenettelyn tausta ei ole projektikeskeinen, B. ottaa huomioon, että Euroopan parlamentti on lainsäädännöllisten ja talousarviota koskevien vastuidensa kautta - esimerkiksi edellä mainitussa 6. syyskuuta 2005 esittämässään kannassa - antanut täyden tukensa Galileo-ohjelmalle ja on tunnustanut Galileo-hankkeen strategisen merkityksen yhtenä Lissabonin strategian tärkeimmistä tukipylväistä, joka tarjoaa paljon mahdollisuuksia pk-yrityksille, C. katsoo, että Euroopan avaruusjärjestössä ja avaruusteollisuudessa työskentelevät eurooppalaiset insinöörit ja suunnittelijat ovat tehneet hienoa työtä; ottaa huomioon, että ensimmäinen koesatelliitti Giove-A on jo suoriutunut pääasiallisesta tehtävästään, tekniset edellytykset ovat kunnossa ja että nyt tärkein vaatimus hankkeen viemiseksi eteenpäin on hyvä hallinto; 1. kehottaa komissiota arvioimaan, miten oikeudellista ja menettelyjä koskevaa sääntelyä voitaisiin muuttaa hankkeen jatkuvan edistymisen varmistamiseksi; toteaa, että tämä ei tarkoita toimielinten toimivaltuuksien ja vastuiden karsimista, vaan että muutokset voivat johtaa luovempien ja ohjelman tavoitteisiin paremmin soveltuvien ratkaisujen soveltamiseen; 2. panee merkille uuden ajantasaistetun aikataulun ja kehottaa komissiota noudattamaan sitä ja varmistamaan, että siitä pidetään kiinni; pyytää saada tietää toimilupasopimuksen hyväksymisen ohella viivästyksestä aiheutuvista lisäkustannuksista; kehottaa lisäksi komissiota ilmoittamaan Euroopan parlamentille muista mahdollisista tulevista merkittävistä muutoksista, mutta pyytää kyseistä ilmoitusta hyvissä ajoin, ei vasta vuosien viiveen jälkeen; 3. suhtautuu myönteisesti neuvotteluissa toimiluvan haltijoiden kanssa saavutettuun edistykseen; kehottaa asianosaisia yhteisyritykseen osallistuvia Euroopan avaruusalan toimijoita pyrkimään siihen, että ne pääsevät rakentavasti sopuun, jotta tämän yhteisen eurooppalaisen hankkeen myötävaikutuksella Lissabonin tavoitteet voidaan saavuttaa mahdollisimman pian; 4. kehottaa maailmanlaajuisen satelliittinavigointijärjestelmän GNSS:n valvontaviranomaista antamaan kahdesti vuodessa Euroopan parlamentille järjestelmän edistymistä koskevan kertomuksen, jossa tarkastellaan erityisesti niiden tehtävien kohdalla tapahtunutta kehitystä, jotka on määrä asettaa GNSS:n valvontaviranomaiselle 1. tammikuuta 2007 alkaen asetuksen (EY) N:o 1321/2004 muuttamisesta annetun asetusehdotuksen mukaisesti; 5. pyytää GNSS:n valvontaviranomaista myöntämään Euroopan parlamentin nimittämälle asiantuntijalle pysyvän tarkkailijan aseman asetuksen (EY) N:o 1321/2004 5 artiklan 5 kohdan mukaisesti; 6. panee merkille tulevan julkista säänneltyä palvelua koskevan asetuksen, jolla säädellään noin 30:a prosenttia hankkeen kokonaistuloista, mikä vastaa myös hakemuksia koskevassa vihreässä kirjassa asetettua tasoa; pyytää komissiota saattamaan päätökseen puuttuvat asetukset, jotka ovat tarpeen hakemusten jättämisen mahdollistamiseksi eri aloilla, jotta pk-yrityksille annetaan riittävästi aikaa valmistautua osallistumiseen; 7. pyytää komissiota hankkeen eurooppalainen luonne huomioon ottaen varmistamaan, että Euroopan parlamentille ilmoitetaan instituutioiden osallistumisesta ennen minkään sopimuksen allekirjoittamista kolmansien maiden kanssa; 8. kehottaa neuvostoa huolehtimaan siitä, että hankkeelle ei enää tule muita viivästyksiä; 9. kehottaa puhemiestä välittämään tämän päätöslauselman neuvostolle, komissiolle ja jäsenvaltioiden hallituksille ja parlamenteille. [1] EUVL C 193 E, 17.8.2006, s. 61. [2] EYVL L 138, 28.5.2002, s. 1. [3] EUVL L 246, 20.7.2004, s. 1. --------------------------------------------------